CELEX: E2020P0011
Language: el
Date: 2021-01-07 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από την Héraðsdómur Reykjavíkur στην υπόθεση Eyjólfur Orri Sverrisson κατά του ισλανδικού κράτους (Υπόθεση E-11/20) 2021/C 5/15

7.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/15
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από την Héraðsdómur Reykjavíkur στην υπόθεση Eyjólfur Orri Sverrisson κατά του ισλανδικού κράτους
      (Υπόθεση E-11/20)
      (2021/C 5/15)
      Με επιστολές της 19ης Ιουνίου 2011 και της 26ης Αυγούστου 2020 του Héraðsdómur Reykjavíkur (Πρωτοδικείο Reykjavík), υποβλήθηκε αίτηση προς το Δικαστήριο ΕΖΕΣ, η οποία καταχωρίστηκε στη Γραμματεία του Δικαστηρίου στις 27 Αυγούστου 2020, για την έκδοση συμβουλευτικής γνώμης στην υπόθεση Eyjólfur Orri Sverrisson κατά του ισλανδικού κράτους, σχετικά με τα ακόλουθα ερωτήματα:
      
                  1.
               
               
                  Θα πρέπει το άρθρο 2 της οδηγίας 2003/88/ΕΚ να ερμηνευθεί κατά την έννοια ότι ο χρόνος που αναλώνει εργαζόμενος, στην υπηρεσία και κατ’ εντολή του εργοδότη του, για να μετακινηθεί σε τόπο εργασίας που δεν είναι ο συνήθης χώρος εργασίας του, νοείται ως χρόνος εργασίας όταν δεν περιλαμβάνεται στον παραδοσιακό ημερήσιο χρόνο εργασίας;
               
            
                  2.
               
               
                  Για να δοθεί απάντηση στο ερώτημα 1, έχει σημασία εάν το ταξίδι που πραγματοποιεί ο εργαζομένος για λογαριασμό του εργοδότη γίνεται στην ημεδαπή ή μεταξύ χωρών;
               
            
                  3.
               
               
                  Για να δοθεί απάντηση στο ερώτημα 1, έχει σημασία ποια μορφή λαμβάνει η συνεισφορά στην εργασία κατά τη διάρκεια του ταξιδιού;